Նա պատմեց, որ փոքր տարիքում մի օրագիր ուներ, որտեղ գրում էր իր մշակած հատուկ նշաններով: Դրանք միայն իրեն էին հասկանալի. «Ինձ դուր էր գալիս, որ ես ստեղծում էի մի անհասանելի աշխարհ ու անում այնտեղ այն, ինչը կյանքում չէի արել: Այս գիրքը գրելիս ես մանկություն վերադարձա, սա նույն մանկական խաղն էր արդեն մի մարդու համար, ով փնտրում էր իր գոյության իմաստը: Ճանապարհը դեպի լռություն ճանապարհ էր դեպի ինքնաճանաչում, դեպի ազատություն: Այլ խոսքով` սա արկած էր, ցատկ` դեպի ներս»: